《海珠寺别欧桢伯 其二》
明代·潘光统

兰桨乘流泛，偏怜萍梗踪。鸿鸣寒碛月，霜送夜船钟。

交岂时情改，年惊伏腊逢。分襟在明发，何地更相从。

作者简介：潘光统，字少承，号滋兰。顺德人。明世宗嘉靖二十年（一五四一）贡生，入太学。授光禄寺署丞，迁京府通判。著有《滋兰集》。明郭棐《粤大记》卷二四、清康熙《顺德县志》卷七、清道光《广东通志》卷二七九有传。